**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | UAB „Vilniaus apšvietimas“ |
| **Buveinės adresas** | Elektrinės g. 1, LT-03151 Vilnius |
| **Juridinio asmens kodas** | 120125820 |
| **PVM mokėtojo kodas** | LT201258219 |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** | +37052496127 |
| **El. pašto adresas** | informacija@vilniausapsvietimas.lt |

**TIEKĖJAS**

|  |  |
| --- | --- |
| **Pavadinimas** |  |
| **Buveinės adresas** |  |
| **Juridinio asmens kodas** |  |
| **PVM mokėtojo kodas** |  |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** |  |

1. **SUTARTIES DALYKAS**

1.1. Sutarties dalykas yra **gatvės apšvietimo atramų (ant kurių tvirtinamas troleibuso linijų kontaktinis tinklas)** (toliau – **Prekės**) pirkimas–pardavimas. Prekių techniniai reikalavimai nurodyti Sutarties Specialiųjų sąlygų 1 priede „*Techninė specifikacija“* (toliau – **Techninė specifikacija**).

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuotas įkainis. Pirkėjas perka Prekes pagal poreikį Sutarties Specialiųjų sąlygų 2 priede „Tiekėjo pasiūlymas“ nurodytais įkainiais, **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies, nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

Esant poreikiui, Pirkėjas gali įsigyti prekių sąraše nenurodytų, tačiau su pirkimo objektu susijusių prekių neviršijant 10 (dešimt) procentų sutarties vertės (jos nedidinant). Už prekių sąraše nenurodytas, tačiau su pirkimo objektu susijusias prekes bus apmokėta ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.

2.2. Sutarties maksimali kaina yra 3.000.000,00 EUR (trys milijonai eurų 00 ct), neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – 630.000,00 EUR (šeši šimtai trisdešimt tūkstančių eurų 00 ct). Sutarties maksimali kaina, įskaitant PVM – 3.630.000,00 EUR (trys milijonai šeši šimtai trisdešimt tūkstančių eurų 00 ct*)*.

2.3. Tiekėjui tinkamai įvykdžius Pirkėjo užsakymą, Pirkėjas sumoka Tiekėjui už konkretų Prekių kiekį pagal Sutartyje nustatytus Prekių įkainius per Bendrųjų sąlygų 5.11 punkte nurodytą terminą.

2.4. Prekių kaina/įkainiai (Eur be PVM) Sutarties galiojimo laikotarpiu gali būti perskaičiuojami tokiomis sąlygomis:

2.4.1. Prekių kaina/įkainiai (EUR be PVM) Sutarties galiojimo laikotarpiu galės būti perskaičiuojami ir keičiami, jeigu Valstybės duomenų agentūros oficialiai skelbiami Importuotų prekių kainų indeksai (produktų pagal veiklos rūšį klasifikatorius – „Metaliniai gaminiai, išskyrus mašinas ir įrangą“), remiantis Valstybės duomenų agentūros Oficialiosios statistikos portalo[[1]](#footnote-2) duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), kaina/ įkainiai perskaičiuojami ne dažniau kaip kas 6 (šeši) mėnesiai. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. Prekių kainos/įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Prekių kainą/ įkainius. Prekių kaina/įkainiai perskaičiuojami pagal žemiau pateiktą formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal „Importuotų prekių kainų indeksai (2021 m. – 100); Metaliniai gaminiai, išskyrus mašinas ir įrangą“ apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas „Importuotų prekių kainų indeksai (2021 m. – 100); Metaliniai gaminiai, išskyrus mašinas ir įrangą“.

Indpradžia – laikotarpio pradžios datos (mėnesio) „Importuotų prekių kainų indeksai (2021 m. – 100); Metaliniai gaminiai, išskyrus mašinas ir įrangą“. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

Duomenų šaltinis – [**https://osp.stat.gov.lt/**](https://osp.stat.gov.lt/), Pagrindiniai Lietuvos Respublikos rodikliai.

2.4.2. Perskaičiuota Prekių kaina/įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.4.3. Prekių kainos/įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Prekių įkainiai ir šio perskaičiavimo įsigaliojimo sąlygos.

2.4.4. Sutarties maksimalios kainos ir Prekių įkainių perskaičiavimas dėl kitų mokesčių pasikeitimo nebus atliekamas, išskyrus 2.4 punkte nurodytus perskaičiavimus.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 10 (dešimt) darbo dienų nuo Pirkėjo pranešimo gavimo dienos.

3.2. Prekės turi būti patiektos: atramos – ne vėliau kaip per 90 (devyniasdešimt) kalendorinių dienų, o tvirtinimo detalės ne vėliau kaip per 60 (šešiasdešimt) kalendorinių dienų, terminą skaičiuojant nuo užsakymo tiekėjui pateikimo dienos, užsakymo pateikimo dienos neįskaičiuojant.

3.3. Bendras Prekių tiekimo terminas negali viršyti 12 (dvylikos) mėnesių nuo Sutarties įsigaliojimo  
dienos.

3.4. Tiekėjas pristato Prekes Pirkėjo užsakyme nurodytu adresu, įspėjęs Specialiųjų sąlygų 3.5 punkte  
nurodytą Pirkėjo įgaliotą asmenį elektroniniu paštu arba telefonu, patvirtinant tai elektroniniu paštu, prieš 3 (tris) kalendorines dienas.

3.5. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys: įgaliotų asmenų kontaktiniai duomenys nurodomi Sutarties Specialiųjų sąlygų 3 priede „Kontaktiniai adresai pranešimams siųsti ir asmenys, atsakingi už sutarties vykdymą“. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.6. Pristatydamas Prekes Pirkėjui, Tiekėjas privalo pateikti Sutarties Bendrosiose sąlygose (pridedamos 4 priede) nurodytus dokumentus, prekių perdavimo-priėmimo aktą, dokumentus nurodytus Techninės specifikacijos 6 skyriuje.

3.7. Prekių iškrovimas vykdomasTiekėjo jėgomis ir sąskaita*.*

3.8. Prekių priėmimo metu ar per jų garantijos terminą *(įvertinti, ar tikslinga grąžinti visą Prekių partiją garantinio termino metu)* nustačius, kad daugiau kaip 10 (dešimt) % Prekių partijoje brokuotos, nekokybiškos, Pirkėjas įgyja teisę nepriimti ir / ar grąžinti visą Prekių partiją (arba jos dalį) ir vienašališkai nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita. Nutraukus Sutartį, Tiekėjui negrąžinama Sutarties įvykdymo užtikrinimo garantija *(jei netaikoma, šią dalį išbraukti)*, neatlyginami nuostoliai ir išlaidos, susiję su Sutarties nutraukimu.

3.9.Pagal Pirkėjo faktinį poreikį ir finansines galimybes Prekių tiekimo terminas vienašališkai gali būti pratęsiamas papildomam 6 (šešių) mėnesių laikotarpiui, bet ne daugiau kaip 1 (vieną) kartą, tomis pačiomis Sutarties sąlygomis, neviršijant Specialiųjų sąlygų 2.2 punkte numatytos Sutarties maksimalios kainos, raštu apie tai pranešus Tiekėjui ne vėliau nei prieš 2 (du) mėnesius iki Specialiųjų sąlygų 3.3 punkte numatyto bendro Prekių tiekimo termino pabaigos.

**4. PREKIŲ KOKYBĖS GARANTIJA**

4.1. Prekių/Paslaugų kokybės garantijos terminas – ne trumpiau kaip 5 (penki) metai, dažų dangai - ne trumpesnę kaip \_\_\_\_(\_\_\_\_\_) metų garantiją nuo Prekių priėmimo dienos.

4.2. Prekių kokybės garantijos taikymo tvarka nustatyta Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas  
nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną  
uždelstą kalendorinę dieną nuo laiku nepatiektų, nepakeistų ar Prekių su trūkumais kainos,  
neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų  
nuo Sutarties maksimalios kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas  
Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1  
(vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią  
delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios  
kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Bendrosiose sąlygose nurodytų prievolių įvykdymo užtikrinimo būdų – *90.000,00 EUR (devyniasdešimt tūkstančių eurų, 00 ct)* suma. Sutarties įvykdymo užtikrinimą įrodantis dokumentas pateikiamas Pirkėjui / Pirkėjo atstovui elektroniniu paštu *(nurodyti elektroninį paštą)* ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Tiekėjui pristačius tinkamą Sutarties įvykdymo užtikrinimą įrodantį dokumentą, nustatytą Sutartyje.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomi aplinkos apsaugos kriterijai:

8.1.1. Tiekėjas privalo užtikrinti, kad Prekės Sutarties vykdymo metu bus pristatomos darbo dienomis ne piko valandomis, t. y. pristatymas nuo 9:00 val. iki 15:00 val. pirmadienį – ketvirtadienį ir nuo 9:00 val. iki 13:30 val. penktadienį.

8.2 Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

*Jei tiekėjas yra PVM mokėtojas:*

8.3. Tiekėjas yra registruotas PVM mokėtoju Lietuvos Respublikoje. *Jei Tiekėjas yra registruotas PVM mokėtoju kitoje ES valstybėje, nurodyti kokioje ES valstybėje*.

*Jei tiekėjas nėra PVM mokėtojas:*

8.4. Tiekėjas nėra registruotas PVM mokėtoju Lietuvos Respublikoje.

8.5. Ši Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**9. PAKEIČIAMOS / NETAIKOMOS SUTARTIES BENDROSIOS SĄLYGOS**

9.1. Netaikomas Sutarties bendrųjų sąlygų 17 skyrius.

**PRIDEDAMA:**  
1 priedas – Techninė specifikacija.

2 priedas – Tiekėjo pasiūlymas pirkimui.

3 priedas – Kontaktiniai adresai pranešimams siųsti ir asmenys, atsakingi už sutarties vykdymą.

4 priedas – Bendrosios sąlygos.

5 priedas – Trišalės atsiskaitymo sutarties forma (jei taikoma).

6 priedas – Prekių priėmimo-perdavimo akto forma.

**10. ATSTOVAI**

|  |  |
| --- | --- |
| **Pirkėjo vardu:**  **UAB „Vilniaus apšvietimas“** | **Tiekėjo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |

1. https://osp.stat.gov.lt/ [↑](#footnote-ref-2)