

Tiekėjams

*(Siunčiama CVP IS elektroninėmis priemonėmis)*

**DĖL ATSAKYMŲ Į TIEKĖJŲ KLAUSIMUS**

AB Vilniaus šilumos tinklai (toliau – **Perkantysis subjektas**) vykdo **Gatvės apšvietimo atramų (ant kurių tvirtinamas troleibuso linijų kontaktinis tinklas) pirkimą** (toliau – **Pirkimas**).

Pateikiami aktualūs Pirkimo sąlygų paaiškinimai:

|  |  |  |
| --- | --- | --- |
| **Eil. Nr.** | **Tiekėjų paklausimai:** | **Perkančiojo subjekto atsakymai:** |
| 1.. | Pirkimo dokumentuose nurodyta, jog tiekėjas turi pagrįsti savo kvalifikaciją su įvykdytais arba vykdomais pirkimais, susijusiais su pirkimo objektu. Norime atkreipti dėmesį, jog šiuo metu vykdomos, bet pilnai neužbaigtos dalyvių sutartys nereiškia, jog užsakymai bus sėkmingai įgyvendinti ir tokios sutartys neturėtų būti įskaičiuojamos į bendrą 400000,00 Eur be PVM reikalaujamą kvalifikacijos sumą. Prašome pakoreguoti šį reikalavimą. | Informuojame, kad tiekėjas turėdamas ilgalaikę (dar galiojančią) sutartį, gali būti sėkmingai įvykdęs jos dalį. |
| 2. | Techninėse specifikacijose bei brėžiniuose skirtingų tipų atramoms nurodyti skirtingo diametro bei sienelės storio vamzdžiai Prekių gamybai. Tuo pačiu, pirkimo dokumentuose reikalaujama pateikti mechaninius skaičiavimus siūlomoms Prekėms pagal EN 40-3-1 arba EN 50119. Prašome patikslinti ar galima vertinti didesnio / mažesnio diametro bei storesnės / plonesnės sienelės storio vamzdžius Prekių gamybai, jei atlikus mechaninius skaičiavimus bus nustatyta, jog rezultatai yra nepakankami arba viršija leistinas ribas? | Paaiškiname, kad Pirkimo specialiųjų sąlygų 1 priedo „Techninė specifikacija“ lentelėje Nr. 1 nurodomi tikslūs detalių diametrai, o sienelės storis turi būti ne mažesnis nei nurodyta.  Tiekėjas atsižvelgdamas į atliktus mechaninius skaičiavimus gali siūlyti storesnės sienelės detales, bet diametrai turi atitikti nurodytus. |
| 3. | Techninių specifikacijų Brėžinyje Nr. 3, „Tvirtinimo detalė“ galima matyti dvi tvirtinimo detalės plokšteles: viršuje 5mm storio ir apačioje 20mm storio. 7.1.7. punkte nurodoma, jog cinkuojama yra tik viršutinė išlyginimo plokštelė. Prašome patvirtinti, jog kiekviena tvirtinimo detalė turi turėti dvi išlyginimo plokšteles (viršuje ir apačioje), bet tik viena iš jų (viršutinė 5mm storio) turi būti cinkuojama. | Patvirtiname, kad jog kiekviena tvirtinimo detalė turi turėti dvi išlyginimo plokšteles (viršuje ir apačioje), bet tik viena iš jų (viršutinė 5mm storio) turi būti cinkuojama. |
| 4. | Prašome patikslinti ar perkama tvirtinimo detalė (pagal brėžinį Nr. 3) turi būti pristatoma jau pilnai surinkta ar galima visus komponentus pristatyti atskirose pakuotėse (srieginiai strypai, tvirtinimo elementai, plokštelės)? | Informuojame, kad tvirtinimo detalė turi būti pristatoma pilnai surinkta, kaip nurodyta Pirkimo specialiųjų sąlygų 1 priedo „Techninė specifikacija“ brėžinyje Nr. 3. |
| 5. | Prašome patikslinti ar tvirtinimo detalėms komplektuojamos ≥1100mm ilgio M30 smeigės gali būti pilno sriegio ar privalo būti dalinio sriegimo abiejuose galuose? | Paaiškiname, kad Pirkimo specialiųjų sąlygų 1 priedo „Techninė specifikacija“ 7.1.7 punkte nurodomi minimalūs smeigių sriegių ilgiai. Gali būti komplektuojamos smeigės  su sriegiu per visą ilgį. |
| 6. | Prašome patikslinti ar tvirtinimo elementai privalo būti karštai cinkuoti ar gali būti cinkuoti elektrocheminiu būdu? | Informuojame, kad atramos metalinių paviršių, tame tarpe ir atramos tvirtinimo detalės metaliniai paviršiai turi būti cinkuoti pagal Pirkimo specialiųjų sąlygų 1 priedo „Techninė specifikacija“ 7.1.3 punkte nurodytus reikalavimus. |
| 7. | Techninėse specifikacijose nurodyta, jog konstrukcijos turi būti gaminamos vadovaujantis EN 1090 standartu. Prašome patikslinti kokia gamybos vykdymo klase reikia vadovautis gaminant konstrukcijas (EXC1, EXC2 ar kita)? | Paaiškiname, kad atramos gaminamos iš S355 plieno, o vadovaujantis EN 1090 standartu, tokiam plienui turi būti taikoma ne žemesnė nei EXC2 gamybos vykdymo klasė. |
| 8. | Pirkimo dokumentų Specialiojoje dalyje, skyriuje Nr. 7 pateikti pasiūlymą sudarantys dokumentai. Tačiau, yra pateikta paryškinta pastaba, jog Tiekėjui nepateikus 7.1.1. punkte nurodytų dokumentų, t.y. Priedo Nr. 2 „Pasiūlymo forma“, pasiūlymas yra atmetamas. Tai leidžia daryti išvadą, jog 7.1.2. – 7.1.9. punktuose išvardinti dokumentai nėra būtini iki pasiūlymo pateikimo termino pabaigos ir gali būti pateikiami vėlesnėje pirkimo eigoje. Prašome patikslinti nesusipratimą. | Informuojame, kad tiekėjas teikiantis pasiūlymą iki pasiūlymų pateikimo termino pabaigos turi pateikti visus Pirkimo specialiųjų sąlygų 7.1 punkte nurodytus dokumentus.  Jei tiekėjas teikdamas pasiūlymą nepateiks Pirkimo specialiųjų sąlygų 7.1.1 punkte nurodytų dokumentų, jo pasiūlymas bus atmestas.  Jei tiekėjas nepateiks Pirkimo specialiųjų sąlygų 7.1.2. – 7.1.9. punktuose nurodytų dokumentų kartu su pasiūlymu, tokiu atveju Perkantysis subjektas gali kreiptis į tiekėją su prašymu pateikti trūkstamus dokumentus iki Perkančiojo subjekto nustatyto termino, laikydamasis Pasiūlymų patikslinimo, papildymo ar paaiškinimo taisyklių, patvirtintų Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240, nuostatų. Nepateikus dokumentų iki Perkančiojo subjekto rašte nustatyto termino tiekėjo pasiūlymas bus atmestas. |
| 9. | Pirkimo dokumentų Specialiojoje dalyje, 7.1.9. punkte nurodyta kartu su pirkimo dokumentais pateikti siūlomų atramų techninius dokumentus. Norime atkreipti dėmesį, jog tam tikri dokumentai, pavyzdžiui medžiagų sertifikatai ar deklaracijos, negali būti pateikiami iki fizinio žaliavų įsigyjimo. Prašome patikslinti ar bus pakankama, jei kartu su pasiūlymu būtų pateikiama tik: • Deklaracija, patvirtinanti gaminių atitiktį pagrindinėms pirkimo techninėms specifikacijoms • Gaminių brėžiniai  • Gaminių konstrukciniai skaičiavimai | Informuojame, kad kartu su pasiūlymu turi būti pateikti visi Pirkimo specialiųjų sąlygų 7.1.9 punkte nurodyti dokumentai, t. y. gamintojo techninės specifikacijos, statiniai skaičiavimai, deklaracijos, konstrukciniai brėžiniai, medžiagų sertifikatai. |
| 10. | In the specifications, we can read that the bottom side of the poles must be supplied with an elastic coating. In the last decades, we supplied this type of tramway and trolleybus poles with a polyester sleeve with a thickness of 1,5 mm and this sleeve will be coated in the same color of the pole. The steel will be protected by hot dip galvanizing, a polyester sleeve and a double layer painting. Is it allowed to use this polyester sleeve and double layer painting instead of the elastic coating? | Informuojame, kad vietoje elastinės dangos galima naudoti poliesterio movas. |
| 11. | This is an international tender. Is it allowed to send you the answers en the signed tender documents in the english language? | Informuojame, kad vadovaujantis Pirkimo Bendrųjų sąlygų 7.8 punktu *7.8. Pasiūlymai turi būti rengiami* ***lietuvių kalba****, išskyrus Bendrųjų sąlygų 8.6 punkte nustatytą atveju <...>.*  Jei tiekėjas teikia dokumentus kita kalba, tai tiekėjas kartu turi pateikti dokumentų patvirtintą vertimą, kaip tai numatyta Pirkimo bendrųjų sąlygų 7.8 punkte *„7.8.<...> Jei atitinkami dokumentai yra išduoti kita kalba, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba, jei Specialiosiose sąlygose nenustatyta kitaip, tiekėjo ar jo įgalioto asmens parašu ir antspaudu (jei turi). Interpretuojant pasiūlymą pirmenybė teikiama vertimui, išskyrus Užtikrinimą, kur pirmenybė teikiama originaliam tekstui. Perkantysis subjektas pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notaro“.* |
| 12. | Is it also possible to offer an alternative? We like to offer an alternative next to to the specified poles. One price for the standard poles and one price for the alternative. | Informuojame, kad vadovaujantis Pirkimo Bendrųjų sąlygų 7.10 punktu Tiekėjui nėra leidžiama pateikti alternatyvių pasiūlymų.  Tiekėjas turi teikti tik vieną pasiūlymą.  Taip pat informuojame, kad tiekėjai vadovaujantis Pirkimo specialiųjų sąlygų 1 priedo *Techninė specifikacija* (toliau – Techninė specifikacija) 5.1 punktu gali siūlyti lygiavertes, Techninėje specifikacijoje nurodytus ar aukštesnius standartus atitinkančias, Prekes. Tokiu atveju tiekėjas turi pagrįsti siūlomos Prekės lygiavertiškumą ir pateikti tai pagrindžiančius dokumentus. |
| 13. | For offering an alternative: is it correct to calculate the strength of the poles with a safety factor of 1.3 according to EN 50119? This means that the material stress in the steel will not exceed the value of 355 N/mm2 / 1.3 = 273 N/mm2 after applying the required tension load. | Informuojame, kad jei tiekėjas siūlomo lygiavertės prekės, kartu su pasiūlymu pateikti mechaninio atsparumo skaičiavimai turi atitikti EN 50119 standarte nurodytus saugumo koeficientus. |
| 14. | For offering an alternative: what is the maximum deflection in the top of the pole after applying the tension load? | Informuojame, kad jei tiekėjas siūlomo lygiavertės prekės, turi būti užtikrinta ribinė santykinių deformacijų reikšmė, kuri nustatyta EN 1993 standarto C.8 skyriaus 2 punkte — ne daugiau 5,0 %. |
| 15. | For offering an alternative: is it possible to change the dimensions of the base plate and anchor rods? | Informuojame, kad vadovaujantis Techninės specifikacijos 7.1.6 punktu flanšo tipas gali būtų kitų matmenų. |
| 16. | For offering an alternative: is it necessary to deliver a strength calculation and a drawing of this product? | Informuojame, kad siūlant lygiavertes arba aukštesnio standarto prekes, būtina pateikti gaminio statinius skaičiavimus ir brėžinius. |
| 17. | We will compose three options of the poles. Is it possible for us to put three options (prices, dimensions, drawings, strength calculations, etc) in the tender software/system? | Informuojame, kad vadovaujantis Pirkimo Bendrųjų sąlygų 7.10 punktu Tiekėjui nėra leidžiama pateikti alternatyvių pasiūlymų.  Tiekėjas turi teikti tik vieną pasiūlymą. |

Pagarbiai

Viešųjų pirkimų komisija